
O Volapiikaflens valopo! 

Hiel ‘Andre Cherpillod’ - pato sevadik in sogods ela ‘Esperanto’ - 
binon lautan bukas, kels bevii yegads votik i tefons pukis. Modikans 
ya sevons elis “Konciza Gramatiko de Volapuko” e “Vortaro 

Volapiik-Esperanto kaj Esperanto- 
Volapiik”, medii kels slopans modik 
ela ‘Esperanto’ alamons piiki obsik. I 
Volapiikans voik vilofo gebons onis 
ad kleiliikon sakadis gramata e vo- 
dastoka Volapiika nuik. 

Nu sol: ‘Cherpillod’ edabiikom 
lebuki nulikiin okik Volapiiki tefoli, 
sevabo eli “Volapuko en dek lecio- 
noj” (Volapiik medii larnods deg). 

Lamod alik tidabuka at binadon 
me dils tefii gramat sa sets samik, 
tefii yiimots, donu sa gebadasams, 
tefii lised vodas do yegads semik, 
tefii tradutabl igfids: Vp —> ‘Esp’ ed 
‘Esp’ —> Vp, sa tuvedots, e tefii 
vodems in piiks bofik. Fino liirnod 
alik niniidon sami literata Vola- 
piikik, mu pato konoti tiadii “Fey” (La Feino). Finii tidabuk tuvoy 
lisedi lolofik vodas valik in lamods pagebolas. 

Vicifal e cifal iilaboms poti ad vestigon lebuki at ed ad loseidon 
korakotamobis, modadili kelas sol: ‘Cherpillod’ flenofo edemom. In 
gased yulula onunobs modi, on kel nitedabs okanons dageton buki 
benodistiko pefomoli ati. 

Delis golahitiipik jonik (su lafatalaglop 

noliidik) vipom: 

















JIBALDAN 

fa 'Ivan Turgenev', se lolet "Poedots in prosad" 

Tradutod fa 'Daniel Morosof 

Agolob su fel veitik, abinob soelik. 

Supo ajinos lu ob, das steps nelaodik a prudiks atonons podu bak oba... 
Ek agolon su retods obik. 

Apodiologob ed alogob jibaldanili smalik blotik, 
in rags gedik pivilupoli. 

Te logod jibaIdanila palogon disau ons, sevabo: 
logod yelovik, fronik, japanudik, nentutik. 

Alugolob lu of... Astopof. 

"Kif binol-li? Kisi neodol-li? Binol-li jipofan? 

Stebedol-li limuni?" 

Jibaldanil no agespikof. Abiegadob lu of ed akupob, das logs bofik 
ofa pategons me flid u me flidil lafadulogamovik vietilik, 
keli bods semik labons. Jelons me flid at logis okik ta lit tu klilik. 
Ab po jibaldanil flid et no amufon e no amaifukon logis... 
seku atos adagetob kludodi, das abinof bleinik. 

"Vipol-li limuni?" adonuob saki obik. "Ad kis golol-li podu ob?" Ab 
jibaldanil asi buo no agespikof e te ablotikof bosilo. 
Adeflekob obi de of ed agolob ve veg obik. 

Ed eko! donu lilob podu ob stepis leitik periodik ot asvo kripadolis. 

"Vom at donu!" tik adavedon po ob. "Kikodo boladof-li obi?" 

Ab sunado tikolo alaukob: "Ba seku blein iperof vegi veratik, e nu 
agolof dalilolo stepis obik, dat kobu ob olukomof lu top pebelodol. 
Si! si! vo atos binon soik". 

Ye muif bisarik pianiko abemastikon tikali obik, sevabo: aprimos ad 
jinon lu ob, das jibaldanil no te agolof podu ob, ab das aluodukof-la 
obi, das ajoikof-la obi nu detio, tano nedetio, 
e das nendesino alobedob-la ofi. 

Too bleibob golon... Ab eko! fofo ebo su veg obik bos blagon e 
veitikon... sep seimik... "Sepul!" tiket asuikon po ob. 
"Klulados, das usio joikof obi!" 

Deflekob supo... Jibaldan donu stanof fo ob... ab fagof ad logon! 
Logedof obi me logs gretik badofik badibumalol... me logs 
ravaboda... Nilikob la logod ofik, la logs ofik... 

Eko! donu flid ot trubik, logot ot bleinik e dolik... 

"Agl..." tikob... "Jibaldan at binof fat obik. 

Fat ut, de kel men nonik kanon-la skeapon!" 

"Skeap nonik! Skeap nonik! Lienet kion!... Osotoy steifon." 

E jutedob flanio, lu luod votik. 

Golob vifiko... Ye steps moladik asi buo tonons nelaodiko, efe nilo, 
nilo... I fofo donu sep dofon. 

Donu flekob lu luod votik... Ai donu binon bruid ot stepas 
(asvo bruid bledema) podo e sten ot dredabik fovo. 

Lu flans kiomodik ejutedob, asvo binob-la liev po leyag... 

Val ai donu binon ot, binon ot! 

"Stopo!" tikob. "Ga ocutob ofi! Ogolob neseimio", 
e sunado seidob obi sui glun. 

Jibaldan stanof podo, mo steps tel de ob. 

No lilob ofi, ab senalob, das binof is. 

E supo logob, das sten ut, kel ablagon fago, vebon, kripon ito lu ob! 
Godo! Podiologob... Jibaldan lulogedof ebo lu ob — 
e mud nentutik peblegukon fa lusmilil. 

"No oskeapol!" 

1878, febul. 



SLIT IN SPAD E TIM (I) 

fa ‘Frank Roger’, ini Volapuk petradutol fa ‘Hermann Philipps’ 

Flitoms fumo no nepubons nosio. 

Kanons nepubon de radar, sturon ini mel, falon de sil, ab no 
balugiko nepubons. 

Flitom at ye enepubon balugiko. E ziom obik: ‘Adrian’ abinom in ot 
ad visiton obi donu pos yels modik. Lejekob: Kikodo fat binon-li so 
krualik? 

Ma nuns calofik jenofots tefik binons so: Tu del 25 ld prilula flit: 
BA 425 < de lutapof: ‘Washington Dulles’ zeilu el ‘London Fleathrow’ 
enepubon de radar tu minuts nemodik bu prim donioflita al lutapof: 
‘Fleathrow’. Sakads kaenik seimik no pinunons. Val ajinon leodon. E 
supo amoon. 

E no te de radar. Flitom no ipubon la lutapof, e stur nonik 
pinunon. Flitom abinon love glun, ven enepubon, klu no ikanon 
sturon ini mel. Ab to suk kupalikun no akanoy tuvon reti seimik da 
Linglan lolik. Dido stur somik in topad vemo belodol as dil et Regana 
pebalol fumo pikuponov. 

Ab binos so. Flitom moon. E ziom: ‘Adrian’ leigo. 

Sovuo jus failots e funs viktimas no nog putuvons, orefudob ad 
sufodon, das ziom: ‘Adrian’ no plu binom-la bevu obs. Fe glifob 
levemo - notodolo osi fibofiko. Mijenots somik no pabemastons 
fasiliko igo fa sakadituvedans as ziom: 'Adrian'. 

No kanob dunon plu kas kupalon ad nuns - e laispelon to dots 
obik. 

Dels kil epasetons. 

Ai nog no atuvoy retodi flitoma. Lecedoy kvipi lolik e tavanis valik 
deadikis, do calofiko mutobs stebedon, jus utuvoy retis onas, kelos 
ba nog ojenon-la in tim u top seimik. 

Famul obik belugon peri zioma: ‘Adrian’. Ob ye no kanob lecedon 
omi deadiki. Pas osufodob atosi, posa ugetob nunadi calofik. Ziom: 
‘Adrian’ no binom sot posoda, kel luvomov obis on mod somik. 

Luveratiko sludob obi it ad atos. Mogos-la. 


Dels mal epasetons. 

Atuvoy retis flitoma nilu lutapof di ‘Barcelona’ - bisariko, bi stur 
nonik penunon us. 

Suno akleilikos, das dils nemodik - leno flitom lolik - dido adutons 
IQ flit: BA 425. Atuvoy funis kil bevu brekots. Akanoy dientifukon onis 
- viktims et ni afefilons ni pemitulons, e nog alabons po oks 
dientifadis as tavans flita: BA 425. 

Klulos, das tuv at alabon plu as sek sakis pla gespiks. Lio dil 
flitoma akanon-li pubon in Spanyan? Kiopo binon-li ret flitoma? 
Kiopo binons-li tavans votik e kvip? Diabo! Kis ufo jenon-li? 

Nun badik pro ob binon, das no etuvoy tavanis lifik. Lovelifad 
zioma: ‘Adrian’ ga no jinon binon luveratik. 

Ye obleibob spelon sovuo, jus utuvoy funi oma. Voiko no sevobs, 
kis edrefon reti flitoma. Ye binosov supad pro ob, if seimupo nog 
opubonov la lutapof: ‘Heathrow’. 

*** 

Dels degbal epasetons. 

Bos neplanovik ejenon. Rets flitoma e funs vel petuvons nilu 
lutapof bevunetik di ‘Chennai’ in Tamilan, Suluda-Lindan. Leigoasa 
jenetu el ‘Barcelona’, stur nonik pinunon in topad et, flitom nonik 
amoikon ud alabon sakadis kaenik. -> 

Vestig alabon as sekjenofotis anik bluvukol: Dido rets abinons uts 
flita: BA 425, e funs vel - deadiks, ab donu no etrovols nesevadovio, 
asa ispetoy-la - padientifukons as tavans lul e kvipalimans tel flita 
mifatik et. Ziom: ‘Adrian’ no abinom bevu ons. 

Cifods no kanons planon dinadi. Lio flitom at kanon-li pubon as 
dils anik la tops tel difik fago de od ed un dels difik? Nek notodon 
teori seimik do atos. 

Akupalikob ye do tikod nitedik in topagased. Seiman acedom, das 
rets modikum flitoma opubons-la is ed us, ba sa tavans nog lifiks, 
kels okanons-la nunon do dinad at, ed atos ba okanonov-la kleilukon 
boso klanofi. 

Do tikod at jinon-la smilofon, enatukon speli obik, das ziom: 
‘Adrian’ dido opubom-la ed ostunukom obis dub kon okik do utos, 
kelos ijenon tefu flit: BA 425. Stebedob ko spetat. Ziom: ‘Adrian’ 
neforo alasetom speti obsik. Kikodo no i nu-li? 

Donu dels kil epasetons. 

Rets flitoma patuvons nilu lutapof: Ezeiza < to ‘Buenos Aires’, 
Largantan. Donu stur nonik pinunon. Donu flitomafailots padientifu¬ 
kons as uts flita: BA 425. Atuvoy koapis mal, kelas fol abinons dea¬ 
diks e tel nog lifiks, ye tobo sevalofiks e tu kofudiks ad spikon. 

Fovot ofovon. 


JENETS BISARIK PLUNUMIGEBA 

fa hiel'Daniel Morosof 

Cedob, das hiel 'Arie de Jong' e timakompenans oma suvo 
atuvedons sakadis omik geba Volapuka po tradut u laut vodemas 
rigadik. Liedo tio ai apenons nosi do tuvedots veutik somik onsik. 
Kludo obs: Volapukans nuik< mutobs vestigon stabofiko vodemis 
dasamik Volapukik (sevabo vodemis se "Volapukagased pro Nedana- 
pukans", diateki nulik, eli "Gramat Volapuka" fa el 'Arie de Jong') ad 
seivon nomis valik Volapuka, pato utis, kels klulo dabinons, ab neai 
pebepenons. I no daloy-la seilon do vestigs somik oka. Guo! mutoyos 
bepenon kupedotis valasotik gebi kuratik Volapuka tefolis, dat un 
futur Volapukans okanonsov bemaston superiko Volapuki e suemon 
difulis pulikun stula onik, nendas oneodonsov timiflagolis tobidis 
tuvemik. In tef at ya modikos pedunon samo fa hiel 'Ralph Midgley', 
ab nog modikos paklanedon ed obleibon paklanedon, bua vestigans 
modik uprimons-la ad bejafon Volapuki. 

Igo sakad geba plunuma no binon lolofiko fumik. Nu vilob penon 
bosi do plunum ladyekas e varbas. 

I. Subsats anik, ladyek bal 

Liedo hiel 'Arie de Jong' aspearukom nunis tefu plunum da el 
"Gramat Volapuka" lolik oma. Deklinafoms e baiad numa gramatik 
ladyekas pebejafons nemu in bagafs: 51, 52, 233, 253 < lebuka bu- 
ikumo pemaniotola. Te atos ya kofudukon studanis. Zuo el 'Arie de 
Jong' buikuno enunom reidanes, das "kosomo ladyeks binons 
nemediko po subsats, lu kel dutons. Po jenet at ladyek no 
padeklinon ..." ("Gramat Volapuka", bagaf: 51). Id in bagaf: 233 < 
lautan ot edonuom, das "ladyeks... kels kosomo stadons no pevotu- 
kolo po subsats", padeklinons te "demu kod seimik". 

Notodots sumik, in buks difik modikna padonuols, esuadukons 
Volapukistudanis modik, das in Volapuk ladyeks tio neforo len- 
sumons-la deklinamali subsata pefumetol. Ye ai klulados po plag 
lunupik, das in Volapuk ladyeks padeklinons suvikumo, kas no 
paceinons. Obo enu ekupob jeneti nitedik votukama ladyekas, fa el 
'Arie de Jong' (ma sev obik) patiko no pamaniotoli (do el 'Arie de 
Jong' it neai aglomom nomi tefik). 

Sevabo ladyek, kel duton lu subsats plu bal, igo nemediko po 
subsat omik atas muton stadon in plunum. Of subsats somik stadons 
in genitif, kusatif u datif, tan ladyek zuiko lensumon deklinamali 
tefadik subsatas pafumetol. In jenet at vodem it ela "Gramat 
Volapuka" binon tidamed gudikun. Saitob bagafi tumteldegzulid 
lebuka at: 

Vods nulik kanons pafomon de vods rigik dub koboyum vodas at u 
dub laukam len vods at foyumota u poyumota seimikas . 

I vilob saiton bagafi teltumteldegtelid: 

Suemodes e fomalodes valikes at men egivon nemis. 

Reto po sam latik vod "at" poliko no pedeklinon. Ma vodems se 
"Volapukagased pro Nedanapukans" e diatek nulik, ponops jonik i no 
bleibons binon neceinoviks, ven fumetons vodis plu bal. Sams: 

... pro modiks calas e dinitas atas ... 

... ibuoneletoy lukuni e dami atis ... 

Ba ek reidanas ocedon-la, das pebejafol nom plunumi tefol binon 
saido tikavik a fasilik e no flagon manioti patik. Ab in natapiiks modik 
(samo in Rusanapuk) noms tefu baiad numa gramatik ladyeka po sub¬ 
sats anik no binons so tikaviks, klu kleilukam noma at kanon jafidon 
pro pukans netas omik as buoneletamed ta pols. Bai ced obik, ma 
gramat Volapuka is i bisarot bal dabinon, efe ceinov ladyeka, neme¬ 
diko po subsat pepladola. Zuo suvo bal subsatas pafumetol binon 
balnumik, ab ladyek fumetol binon plunumik. 

Eko! sams nog aniks, kels jonulons, vio ladyeks subsatis anik 
fumetols padeklinons. 

A. Ladyek bal: 

Mens votik adalogons in qefs e smeitaqefs voliks, ab atuvons nosi 
uta, keli no adalabons. 

Kiosamiko jireg-mot efolof atosi, obs valik sevobs. Nedanan ti 
nonik kluo dabinon, kel no edigidon ofi me dalestum e lof loldfiks . 

Nu aprimom ko kdldl e lodal lindifiks ad zedon loliko labi reigabas 
oka. 

Ninadon bevu votikos konotis e fabis anikis in Volapuk. 

... niveres e lopajules mod ikes ... 

...asanolo maladis e liedis valasotikis in pop... 

...lu zife top aliks ... 

A. Ladyeks plu bal: 

Tosts e kanits in Volapuk amodukumons nidi dela, keli mayor- 
sanan: 'Goser' se Vim' ajonukom me spikad cogedik labu laukots 
Volapukike pd kel klerans e tidans pukaskilaliks a lekanaliks 
akevoboms. 

... melods e poedots valiks omiks ... 

Klulos, das pdsod(s) pamobol muton(s) labon pla diplom zesudik 
(diplom profasorana Volapuka) pa to fis e tugis qudikis valikis ... 

So modikans onas avedons lekrediks, ed i no nemodikans vomas e 
manas Helanikas cadikas . 

B. Subsats balnumik anik in genitif u datif: 

Vipobs Volapukaflenes dabeni e benedi modikis un yel nulik. 

Do vuds valik abinons posodiks, kompenans as lol akanons cedon 
gideto, das akomulons namato lualis veutik valik Ijjo e tikoda 
Yuropikas . 

Stimolod fati e mod olikis ... 

...vobot kaena u dadka menikas ... 

C. Subsat bal binon plunumik, subsat(s) votik binon(s) balnumik(s): 
... statudis e nomemi kelikis ... 

Fon bundanik kion perotas, skana e nesufada valasodkas ! 

Klulos, das fo subsats anik, kelis fumeton, ladyek i stadon in 
plunum, as sam: 

Gramat Volapuka bejafon ud valik , keli mutoy sevon pro gudiks 
penam, reid e spikam Volapuka. 

Seku kods at gramat Volapuka muton ninadon noe Volapukikis 
fomiri, tumologi e suntagi ... 

Kiomodiks skan, dol, dm. e moniperot ... pavitonsov tano... 

Fovot ofovon. 

LID GODALULA 

Oil lidafa ruldnans: ,Ainu’ su nisul: Hokaidednpakanitol, 
se Yapanapiik ini Volcipiikpetradutol fa ,Danny Zhang’. 


„Largentatofs falonsod! 

Goldatofs falonsod! ” 

Somo du kanitob, 
flumedi sokob e donio flitob. 

Flitob bei vilag menas, 
e donio logob. 

Jinos, das 

pofikans bilik vedons nu liegikans, 
e liegikans biiik vedons nu pofikans. 

La jol, cils menas 
carilis e sagitilis 
kipons, e pledons. 


Utan, kel bodi Goda jiiton - 
kel balido oni jiiton - 
binon kuradikan voik, 
e namikan voik!” 

Somo cils sagons. 

Pofikans biiik - ye nu liegikans 
cils et, 

carilis goldik e sagitilis goldik 
kipons, e steifiilons ad obi jiiton. 

Ad viton sagitilis goldik 
nii lopio flitob, 
tan donio flitob. 


„Largentatofs falonsod! 
Goldatofs falonsod! ” 
Somo du kanitob, 

e bei cils, 
flitob, e 
dono ronons. 

Somo lilob: 

„0 bod jonik! 


Bevii ons - 
bevii cils et, 
binos cil bal. 

Anu carilis e sagitis 
kipom, e vedom bal onas. 

Logob atosi, 

e logob, das peklotom asa cil pofikanas, 
e siipiko suemob. 


O bod Goda! 

Yo! me sagits jiitobsod 
bodi et! 

Tikod gudife 

No utan binon jenofibo superib, bei 
te bonsalon piidi, flenami e gidi, ab utan, 
bei geoon timi e sbili oba ad fodon tugis at, 
bels sublimiibons sogadi, bels rafiniibons tati, e bels siiiibons 
in uotibans desiri ad dunon otosi. ■ 



De Volapukagased pro Nedanapukans, 1933, pad: 30. 





